recursal/SuperWikiNEXT-32B huggingface dataset:
கல்வி சமூகவியல்

```
     கல்வி செயல்முறை ஒரு சமூக செயலாகும் என்பது கல்விச் சமூகவியலின் அடிப்படைக் கருத்தாகும். சமூகவியலின் விதிகளையும், முறைகளையும் பல கல்விப் பிரச்சனைகளுக்கு விடை காண கல்வி சமூகவியல் பயன்படுகின்றது என்று ஷ்மித் விளக்கம் தருகின்றார்.
    கல்விக் கூடங்கள் சமூக நிலையங்களே ஆகும். சமுதாயத்தின் தொழில்களில் கல்வி புகட்டுதல்  ஒன்றாகும். கல்வியினால் சமூகம் பெறும் பயன்களையும், இவற்றை முழுமையாக அடையும் வழி வகைகளையும் கல்விச் சமூகவியல் எடுத்துக் காட்டுகின்றது.
    கல்வி சமூகவியல் மாணாக்கரை முழுமையான சமூக இயல்பு பெற்றவர்களாக உருவாக்குவதே கல்வியின் நோக்கமாக அமைய வேண்டும் என்பதை வலியுறுத்துகின்றது. கல்வியானது மாணாக்கரிடையே குழு உணர்ச்சியை தூண்டி சமூக பண்புகளை தோற்றுவிக்கின்றது. ஆசிரியர்கள் தங்கள் குழந்தைகளுக்குக்  கல்வி கற்போர் என்று மட்டும் எண்ணிக் கொள்ளாமல், தம்மைச் சமூகத்தின் வழிகாட்டியாகவும் கருத வேண்டும். இப்படிப்பட்ட முயற்சிகளுக்கு ஆசிரியர்கள் சமூகவியல் அறிவு பெற்றவற்களாக இருத்தல் இன்றியமையாகிறது.
    "கல்வி சமூகவியல்" என்னும் சொற்றொடரை முதன் முதலாக, டாக்டர். ஜே.எம். கில்லட் என்பார் பயன்படுத்தினார்.1907 ஆம் ஆண்டு முதல் தான் ஆசிரியப் பயிற்சிக் கல்லூரிகளின் கல்விச் சமூகவியல் ஒரு தனிப்பாடமாக அமைக்கப்பட்டது.
```

கல்விச் சமூகவியலின் நோக்கங்கள்:
1. சமூகத்தின் ஆசிரியர்களது பங்கினைத் தெளிவாக்கி அதை மேலும் முக்கியமானதாக உயர்த்தல்
2. சமூக நிலையங்களில் கல்விப் பயன்களை ஆராய்தல்
3. ஆசிரிய மாணாக்கத் தொடர்பின் சமூக விளைவுகளை உணர்ந்து கற்றலை ஊக்குவிக்க இவற்றைப் பயன்படுத்துதல்
4. பள்ளி அமைந்திருக்கும் சமூதாயத்தின் தேவைகளை உணர்தல்
5. பள்ளிக்கும் பிற சமூக நிலையங்களுக்குமிடையே நெருங்கிய தொடர்பினை உருவாக்கல்
6. சமூதாயத்தில் இன்று காணப்படும் பல்வேறு போக்குகளை ஆராய்ந்து, தனி மனிதர்களையும் பள்ளிகளையும் இவை எவ்வாறு பாதிக்கின்றன என்பதை தெளிவாக்கல் போன்றவையாகும்.

{{subst:மேற்கோள்}}-1. கல்வியும் உளவியலும்- பாஞ். இராமலிங்கம்

```
                2.கல்வி உளவியல் -பேரா. கி. நாகராஜன்
```
**பாலா பழனிசாமி** (*Bala*, பிறப்பு:சூலை 11, 1966) என்பவர் தமிழ்த் திரைப்பட இயக்குநர் ஆவார்.இவர் மதுரை அமெரிக்கன் கல்லூரியில் கல்வி பயின்றார்.இவர் இயக்குநர் பாலுமகேந்திராவிடம் திரைப்படக்கலை பயின்றவர். இவர் இயக்கிய திரைப்படமான பிதாமகனில் நடித்த விக்ரம், நடிப்புக்கான இந்திய தேசிய விருது பெற்றுள்ளார். பி ஸ்டூடியோ என்ற நிறுவனத்தின் பெயரில் திரைப்படத் தயாரிப்பிலும் ஈடுபட்டுள்ளார். நான் கடவுள் திரைப்படத்துக்காக, 2008 ஆம் ஆண்டின் சிறந்த திரைப்பட இயக்கத்துக்கான இந்திய தேசிய விருதைப் பெற்றுள்ளார்.

இயக்கிய திரைப்படங்கள்
---------------------

* சேது (திரைப்படம்) (1999)
* *நந்தா* (2001)
* *பிதாமகன்* (2003)
* *நான் கடவுள்* (2009).
* **அவன் இவன்** (2011)
* **பரதேசி** (2012)
* **தாரை தப்பட்டை** (2016)
* **நாச்சியார்**(2018)

'இருட்டிண்ட ஆத்மா’னு ஒரு மலையாளச் சிறுகதை தந்த பாதிப்புதான் 'சேது’. ராமநாதபுரம் பகுதியில் பார்த்த அகதிகள் முகாம்தான் 'நந்தா’. ஜெயகாந்தனோட  'நந்தவனத்தில் ஒரு ஆண்டி’தான் 'பிதா மகன்’. கமல்ஹாசனின் 'அன்பே சிவம்’, ஜெயமோகனின் 'ஏழாம் உலகம்’, காசியில் பார்த்த அகோரிகளின் அமானுஷ்யம் எல்லாம் சேர்ந்து 'நான் கடவுள்’, ரெட் டீ’ நாவலைத்தான் 'பரதேசி' என்று ஒரு படத்துக்கான கதையை முடிவு செய்ததாக பாலா கூறுகிறார்.

புத்தகங்கள்
-----------

* *இவன் தான் பாலா* (2004)

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-10-26 அன்று மூலம் பரணிடப்பட்டது. 2015-10-22 அன்று பார்க்கப்பட்டது.

வெளி இணைப்புகள்
---------------

* பாலாவின் இணையதளம்

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***Bala*** |

* ஐ.எம்.டி.பி இணையத்தளத்தில் Bala

| * பா
* உ
* தொ
பாலா இயக்கிய திரைப்படங்கள் |
| --- |
| இயக்கம் | 
* *சேது* (1999)
* *நந்தா* (2001)
* *பிதாமகன்* (2003)
* *நான் கடவுள்* (2009)
* *அவன் இவன்* (2011)
* *பரதேசி* (2013)
* *தாரை தப்பட்டை* (2016)

 |
| தயாரிப்பு | 
* *மாயாவி* (2005)
* *பிசாசு* (2014)
* *சண்டி வீரன்* (2015)

 |
பா **·** உ **·** தொ
**அ.ஒ.அ. உயிரொலி அட்டவணை**

படிமம் •   ஒலி|  | முன் | முன்-​அண்மை | நடு | பின்-​அண்மை | பின் |
| **மேல்** | 

|  |
| --- |
| •iy
•ɨʉ
•ɯu
•ɪʏ
•ɪ̈ʊ̈
•ʊ
•eø
•ɘɵ
•ɤo
•e̞ø̞
ə
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•ä
•ɑɒ |

 |
| கீழ்-மேல் |
| மேலிடை |
| **இடை** |
| கீழ்-இடை |
| மேல்-கீழ் |
| **கீழ்** |
| இணைகளாகத் தரப்பட்டுள்ள உயிர்கள்: இதழ்விரி உயிர் • இதழ்குவி உயிர். |

**மேல் நடு இதழ்விரி உயிர்** என்பது சில பேச்சு மொழிகளில் பயன்படும் உயிரொலி வகைகளுள் ஒன்று. இதை, **உயர் நடு இதழ்விரி உயிர்**, **மூடிய நடு இதழ்விரி உயிர்** ஆகிய பெயர்களாலும் அழைப்பது உண்டு. அனைத்துலக ஒலிப்பியல் அரிச்சுவடியில் *மூடிய நடு இதழ்விரி உயிர்* என்னும் பெயரே பயன்படுகிறது. எனினும் பெருமளவிலான மொழியியலாளர்கள் *மூடிய* என்ற பயன்பாட்டுக்குப் பதிலாக *மேல்* அல்லது *உயர்* என்ற சொற்களையே பயன்படுத்தி வருகின்றனர். இந்த ஒலிக்கான அனைத்துலக ஒலிப்பியல் அரிச்சுவடிக் குறியீடு ɨ என்பது. இது, *i* மீது ஒரு சிறிய கிடைக்கோட்டை இட்டுப் பெறப்படுகிறது. இவ்வொலியையும், அதன் குறியீட்டையும் *கோடிட்ட-ஐ* (barred-i) என்பர்.

ஒலிப்பிறப்பு இயல்புகள்
----------------------

* நிலைக்குத்துத் திசையில் நாக்கின் நிலை (உயிரொலி உயரம்) மேலண்ணத்தை அண்டி, வாய்க்குள் மேல் நிலையில் இருக்கும். இன்னொரு வகையில் சொல்வதானால், தாடை மேலெழுந்து ஓரளவு மூடிய நிலையில் இருக்கும். இந்நிலை தொண்டைக் குழியில் இருந்து வரும் காற்றுக்கு எவ்வித தடையையும் ஏற்படுத்தாது.
* கிடைத்திசையில் நாக்கின் நிலை (உயிரொலிப் பின்னியல்பு) வாயின் நடுப்பகுதியில் அமையும். அதாவது முன்னுயிர்களை ஒலிக்கும்போது உள்ள நிலைக்கும், பின்னுயிர்களை ஒலிக்கும்போது உள்ள நிலைக்கும் இடையில் அமைந்திருக்கும்.
* இதனை ஒலிக்கும்போது உள்ள இதழமைவு நிலை, இதழ்விரி நிலையாகும். அதாவது இதழ்கள் குவியாமல் விரிந்த நிலையில் இருக்கும்.

பயன்பாடு
--------

இந்திய-ஐரோப்பியம், திராவிடம் போன்ற மொழிக் குடும்பங்களில் /ɨ / ஒரு ஒலியனாகக் காணப்படுவது மிகவும் அரிது. ஆனால், அமெரிக்கத் தாயக மக்களின் மொழிகளில் தனியான ஒரு ஒலியனாக இது பொதுவாகப் பயன்படுகிறது. தற்காலத்தனவும், மீட்டுருவாக்கியனவுமான இத்தகைய மொழிகள் பலவற்றில், இவ்வொலிக்கு நெருங்கிய /i/, /u/ போன்ற உயிரொலிகளுடன் ஒலிப்பியல் அடிப்படையிலான வேறுபாட்டையும் இவ்வொலியன் கொண்டுள்ளது. கவுஃப்மன் கம்பெல், இசுட்டாக் சிமித் என்போர் எழுதிய நூலொன்றில், இந்த ஒலியன் இடையமெரிக்கப் பண்பாட்டுப் பகுதியில் ஒரு பொது அம்சமாக விளங்குவதை எடுத்துக் காட்டியுள்ளனர்.

குறிப்புகள்
-----------

1. ↑  Campbell, Kaufman & Smith-Stark (1986)

இவற்றையும் பார்க்கவும்
----------------------

* உயிரொலி
கடந்த 12 மாதங்களில் கொடுமைப்படுத்துதலை அனுபவித்த சிறுவர் மற்றும் சிறுமிகளின் சதவீதம்**கல்வியின் மூலம் பள்ளி வன்முறையைத் தடுத்தல்** (School violence prevention through education) என்பது கல்வித் துறையில் விரிவான அணுகுமுறைகள் மற்றும் தலையீடுகள் மூலம் வன்முறை மற்றும் கொடுமைப்படுத்துதலைக் குறைக்கும் முயற்சியாகும். இது பாதுகாப்பான மற்றும் வன்முறையற்ற கற்றல் சூழலை உருவாக்குவதை நோக்கமாகக் கொண்டுள்ளது.

பின்னணி
-------

பள்ளி வன்முறை என்பது உடல், உளவியல் மற்றும் பாலியல் வன்முறை மற்றும் கொடுமைப்படுத்துதல் ஆகியவற்றை உள்ளடக்கியது. இது, எல்லா நாடுகளிலும் நிகழ்கிறது.பாலினம் மற்றும் சமூக விதிமுறைகள் மற்றும் பொருளாதார ஏற்றத்தாழ்வு, வருமானப் பற்றாக்குறை, ஓரங்கட்டப்படுதல் மற்றும் மோதல்கள் போன்ற பரந்த கட்டமைப்பு ஆகியவை முதன்மையான காரணிகளாகும். ஒவ்வொரு ஆண்டும் 246 மில்லியன் குழந்தைகள் மற்றும் இளம் பருவத்தினர் ஏதேனும் ஒரு வடிவத்திலாவது பள்ளி வன்முறையை அனுபவிப்பதாக மதிப்பிடப்பட்டுள்ளது. 

பள்ளிகளில் வன்முறை மற்றும் கொடுமைப்படுத்துதல் ஆகியவை குழந்தைகள் மற்றும் இளம் பருவத்தினரின் கல்வி மற்றும் சுகாதார உரிமை உள்ளிட்ட அவர்களின் உரிமைகளை மீறுகின்றன. பள்ளி வன்முறை மற்றும் கொடுமைப்படுத்துதல் பாதிக்கப்பட்டவர்களின் கல்வி செயல்திறன், உடல் மற்றும் மன ஆரோக்கியம் ஆகியவற்றினைப் பாதிக்கிறது என்று ஆய்வுகள் காட்டுகின்றன.  கற்றலுடன் ஒத்துப்போகாத பதகளிப்பு, பயம் மற்றும் பாதுகாப்பின்மை போன்ற சூழல் பரந்த பள்ளிச் சூழலில் எதிர்மறையான தாக்கத்தை ஏற்படுத்துகிறது.

மேலும் பார்க்கவும்
------------------

* வரம்பு மீறல்
* பள்ளி கொடுமைப்படுத்துதல்
* பள்ளி வன்முறை

சான்றுகள்
---------

1. ↑  UNESCO (2019). *Behind the numbers: ending school violence and bullying*. UNESCO. பன்னாட்டுத் தரப்புத்தக எண்:978-92-3-100306-6. .
2. ↑  UNESCO (2017). *School violence and bullying: global status report*. UNESCO. பன்னாட்டுத் தரப்புத்தக எண்:978-92-3-100197-0. .
3. 1 2  UNESCO (2017). *School violence and bullying: global status report*. UNESCO. பன்னாட்டுத் தரப்புத்தக எண்:978-92-3-100197-0. .
4. ↑  Fry, Deborah, auteur.. *Child protection and disability : methodological and practical challenges for research*. பன்னாட்டுத் தரப்புத்தக எண்:978-1-78046-575-3. .
**கல்விமலர்** என்பது தமிழ், ஆங்கிலம் மற்றும் பல்வேறு இந்திய மொழிகளில் கல்வித் தகவல்களை வழங்கும் நோக்கத்துடன் 2008 மே 9 ஆம் தேதி முதல் இயங்கத்தொடங்கிய இணையத்தளம் ஆகும்.

நோக்கம்
-------

மாணவர்கள் தங்களுக்கு விருப்பமான உயர்கல்வியை தேர்வு செய்யவும், சமுதாயத்தில் அனைத்துத் தரப்பினரும் கல்வியில் சிறந்து விளங்க வேண்டும் என்ற நோக்கத்துடன் இந்த இணையத்தளம் துவக்கப்பட்டுள்ளது.

தகவல் சேகரிப்பு
---------------

இத்தளத்தில் உள்ள தகவல்களை வல்லுனர்கள், கல்வியாளர்கள், எழுத்தாளர்கள் தேடித் தொகுத்துள்ளனர். சென்னையைத் தலைமையிடமாகக் கொண்டு இயங்கும் இந்த இணையத்தளத்தை கல்வி ஆர்வலர் இல. ஆதிமூலம் தலைமையில், ஆறு பேர் கொண்ட நிர்வாகக்குழு இயக்கி வருகிறது. நூறு பேர் கொண்ட குழு இதற்கான தகவல்களை மூன்று மாதங்களாக வெவ்வேறு இடங்களுக்குச் சென்று தகவல்களைத் தேடி தொகுத்துள்ளனர்.

சேவைகள்
-------

கல்வித் துறையில் பல்வேறு வல்லுனர்களிடமிருந்து ஆலோசனைகள் பெற்றுக் கொள்ளவும், ஐயங்களை தீர்த்துக் கொள்ளவும் இந்த இணையத்தளத்தில் வசதி செய்யப்பட்டுள்ளது. தமிழகம் மட்டுமல்லாது, இந்தியாவிலுள்ள பல்கலைக்கழகங்கள், கல்லூரிகள், கல்வி நிறுவனங்கள் துறைவாரியாக பிரிக்கப்பட்டுள்ளன. சிறப்புப் பயிற்சி அளிக்கும் நிறுவனங்கள், வேலை வாய்ப்புக்குத் தகுதிப்படுத்தும் படிப்புகள் பற்றியும் இத்தளத்தில் தகவல்கள் இடம்பெற்றுள்ளன. பன்னிரெண்டாம் வகுப்பு முடித்தவர்களுக்கு நேரடியாக பயன் அளிக்கும் வகையில் இத்தளம் துவக்கப்பட்டிருந்தாலும் கூட, இளங்கலைப் படித்த பின்னர் படிக்கக்கூடிய, முதுகலை, சிறப்புப் படிப்புகள், தொழில் படிப்புகள், அரிய படிப்புகளின் தொகுப்புகள் உள்ளன.

கல்விக்கடன் பெறுவதற்கான வழிமுறைகள், ஏராளமான துறைகளில் புலமைப்பரிசில் பெறுவதற்கான முறைகள், நுழைவுத் தேர்வுக்கு தயாராவதற்கு மாதிரித் தேர்வு, வினா தொகுப்புகள், வெற்றி பெறுவதற்கான வழிகாட்டல்கள், கல்வித் துறையில் அறிந்து கொள்ள வேண்டிய செய்திகள், கட்டுரைகள், பெற்றோர்களுக்கான குறிப்புகள் முதலிய தகவல்கள் இத்தளத்தில் உள்ளன.

கல்லூரிகளை ஒப்பிட்டு சிறந்த கல்லூரியை தேர்வு செய்யவும், முக்கியத் தேர்வுகளை குறுஞ்செய்தி மூலம் நினைவூட்டவும் இத்தளத்தில் சிறப்பு வசதி செய்யப்பட்டுள்ளது.

வெளி இணைப்புகள்
---------------

* kalvimalar.com கல்விமலர் இணையத்தளம்
**கல்வி சுதந்திர நாள்** (Education Freedom Day) என்பது 2013 இல் *டிஜிட்டல் சுதந்திர அறக்கட்டளையால்* தொடங்கப்பட்ட ஒரு அனைத்துலக நிகழ்வாகும். இது ஆண்டுதோறும் மார்ச் 21 அன்று கடைபிடிக்கப்படுகிறது. இது மென்பொருள் சுதந்திர நாள், வன்பொருள் சுதந்திர நாள் மற்றும் கலாச்சார சுதந்திர நாள் ஆகியவற்றைப் போன்றது ஆகும். இதன் குறிக்கோள் கட்டற்ற மென்பொருள் மற்றும் கல்விக்கான இலவச கல்வி வளங்களைப் பயன்படுத்துவதன் நன்மைகள் பற்றிய அறிவையும் விழிப்புணர்வையும் பரப்புவதாகும்.

வரலாறு
------

முதல் கல்வி சுதந்திர நாள் ஜனவரி 17, 2013 அன்று கடைபிடிக்கப்பட்டது. இருப்பினும், சீனப் புத்தாண்டு மற்றும் பள்ளிகள் மூடப்படும் கோடை விடுமுறைகள் போன்ற உள்ளூர் விடுமுறைகளுடன் பொருந்தாததால், அந்த நாள் பின்னர் மாற்றப்பட்டது. தற்போது மார்ச் மாதத்தில் கடைபிடிக்கப்படுகிறது. 2016 ஆம் ஆண்டில், மார்ச் 21 இல் கடைபிடிக்கப்பட்டது.

இந்த நிகழ்விற்கான ஒருங்கிணைப்புப் பணிகள் உலகெங்கிலும் உள்ள தன்னார்வலர்களால் மேற்கொள்ளப்படுகிறது. உள்ளூர் கல்விச் சமூகங்களுக்கு பயனளிக்கும் நிகழ்வுகளை ஒழுங்கமைக்க தன்னார்வலர்கள் ஊக்குவிக்கப்படுகிறார்கள்.

சான்றுகள்
---------

1. ↑  "Education Freedom Day". *AnydayGuide*. 20 October 2016 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
தமிழில் மெய்யெழுத்து புள்ளி பெறும் என்று தொல்காப்பியம் குறிப்பிடுகிறது. இந்தச் செய்தியை உணர்த்தும் ஆவணமாகத் திகழ்வது கேரள மாநிலம் கழசரக்கோடு காட்டாற்றங்கரைப் பாறையில் பொறிக்கப்பட்டுள்ள ஒரு கல்வெட்டு. 
இதில் சொல்லின் இறுதியில் வரும் மெய்யெழுத்துக்கு மட்டும் புள்ளி உள்ளது. ஏனையவற்றில் காணப்படவில்லை.

கல்வெட்டு
---------

பண்டைய தமிழெழுத்தாகிய பிராமி எழுத்துக்கள் 14 கொண்ட ஒருவரின் பெயர் இதில் உள்ளது. க ழ க கோ ப ட ட ன் ம க ன் செ ரு ம – என்பவை அந்த 14 எழுத்துக்கள். இதனைக் ‘’’கழக்கோ பட்டன் மகன் செரும(ன்)’’’ எனப் படிக்கவேண்டும்.

கல்வெட்டு உள்ள ஊர் கழசரக்கோடு. இதன் அரசன் கழக்கோ. கழக்கோவின் பெயர் பட்டன். பட்டனின் மகன் செருமன். செருமன் ஆட்சிக்காலத்தில் இந்த எழுத்துக்கள் பொறிக்கப்பட்டன. இவன் அதன் ஓரத்தில் ஓடும் கால்வாயை அக்காலத்தில் வெட்டியவனாக இருக்கலாம் என இக் கல்வெட்டைக் கண்டறிந்து படித்த வாரியார் குறிப்பிடுகிறார்.

சொல் விளக்கம்
-------------

கழை என்பது மூங்கில். மூங்கில் நிறைந்த மலை கழைக்கோடு. கழைக்கோட்டு மலையில் சாரி சாரியாக மூங்கில்கள். கழை+சாரை+கோடு – கழசரக்கோடு. கசரக்கோடு – கஸரக்கோட் –  இக்காலப் பெயர்.

பட்டன் என்னும் பெயர் பட்டவன் ஒருவனைக் குறிக்கும். பட்டவன் என்பவன் விலங்காடு போராடிப் பட்டவன். நாட்டுப்புறங்களில் பட்டவன் வழிபாடு உண்டு. பட்டவனைப் **பட்டான்** எனக் குறிப்பிடும் நடுகற்கள் தமிழ்நாட்டில் பல உண்டு.

பட்டன் என்னும் பெயரைச் சேரநாட்டு மக்கள் பரவலாக வைத்துக்கொள்கின்றனர். மலையன், கோடன் என்பன மலையரசன் என்பதைக் காட்டுவன. அதுபோலப் பாட்டம் என்னும் நிலப்பகுதி அரசன் பட்டன். பாட்டம் என்பது தோட்டப் பகுதி.

செரு என்பது போர். போரில் வல்லவன் செருமான் அல்லது செருமன்.

கண்டுபிடித்தவர்
---------------

கல்வெட்டியல் எம். ஆர். இராகவ வாரியார் என்பவர் இதனைக் கண்டறிந்து படித்து ஆராய்ந்துள்ளார். கேரள மாநிலத் தொல்லியல் துறைக் களப்பணியாளர் கே. கிருஷ்ணராஜ், திருவனந்தபுரம் அரசுப் பல்கலைக் கழகப் பேராசிரியர் இ. குன்னிகிருஷ்ணன் ஆகியோர் இதற்கு உறுதுணை புரிந்துள்ளனர். கழசரக்கோடு பெருமகன் இ. ரத்னாகர நாயர் கல்வெட்டைக் கண்டறிய உதவியிருக்கிறார்.

கல்வெட்டின் காலம்
-----------------

தமிழ்-பிராமி எழுத்துக்கள் பற்றித் தமிழ்நாடு தொல்லியல் துறை வெளியிட்ட நூலை உருவாக்கிய நால்வருள் ஒருவராகிய வி. வேதாசலம் இக்கல்வெட்டின் சிறப்பினைக் குறிப்பிட்டுப் பாராட்டுகிறார். கல்வெட்டை ஆராய்ந்த வாரியார் **இந்தக் கல்வெட்டு கி.மு. மூன்றாம் நூற்றாண்டு அளவினவாகிய தமிழ்நாட்டு அம்மன்கோயில்பட்டி, அரசலூர் கல்வெட்டுகளோடு இணைத்து ஒப்புநோக்கத் தக்கவை** என்று குறிப்பிடுகிறார். அத்துடன் வைநாட்டு எடக்கல் என்னும் ஊரிலுள்ள பிராமி எழுத்துக்களோடு இங்குள்ள எழுத்துக்களை ஒப்புமைப்படுத்த இயலாது எனவும் குறிப்பிட்டுள்ளார்.

பிற கல்வெட்டுகளில் மெய்யெழுத்துகுப் புள்ளி
------------------------------------------

* கொற்றந்தை ளஎன்  
முன்று - என்னும் தொடரில் ளஎன் (=இளையன்) என்னும் சொல்லில் புள்ளி.

மேற்கோள்
--------

* கழசரக்கோடு கல்வெட்டு
* தி இந்து ஆங்கில நாளிதழ் - நாள் 12 மார்ச்சு 2014
* நடன காசிநாதன் குறிப்பு

அடிக்குறிப்பு
-------------

1. ↑  மெய்யின் இயற்கை புள்ளியொடு நிலையல் (தொல்காப்பியம் நூன்மரபு 15
2. ↑
3. ↑  பாங்கு அரும் பாட்டங்கால் கன்றொடு செல்வேம் (கலித்தொகை 116)
4. ↑  கல்வெட்டு 20:7
சிவகோரி குகை சிவலிங்கம்
**சிவகோரி** (Shivkhori) எனும் மலை குகைக்கோயில் சம்மு காசுமீர் மாநிலத்தின், ரியாசி மாவட்டத்தில் இமயமலையில் அமைந்துள்ள சிவ லிங்க கோயில் ஆகும்.

அமைவிடம்
--------

சிவகோரி சிவலிங்கக்கோயில் இமயமலையில் மலைகள் சூழ்ந்த அடர்ந்த காட்டுப் பகுதியில், சம்மு காசுமீர் மாநிலத்தில் ரியாசி மாவட்டத்தில், பெளனி பஞ்சாயத்து ஒன்றியத்தில் உள்ள ரன்சூ எனும் மலை கிராமத்தில் அமைந்துள்ளது. ஜம்மு நகரத்திலிருந்து 140 கீ. மீ. தொலைவிலும், உதம்பூர் நகரத்திலிருந்து 120 கி. மீ. தொலைவிலும், வைஷ்ணவ தேவி அம்மன் கோயில் அமைந்துள்ள கட்ரா நகரத்திலிருந்து 80 கீ. மீ. தொலைவிலும் இக்கோயில் அமைந்துள்ளது. பேருந்துகள் சிவகோரி மலைக்கோயிலின் அடிவார கிராமமான ரன்சூ வரை செல்கிறது. அதன்பின் ரன்சூ கிராமத்திலிருந்து மூன்று கிலோ மீட்டர் தொலைவு வரை மலை மீது நடந்து சென்று பின் சிவகோரி குகையில் அமைந்துள்ள சிவலிங்கத்தை வழிபட வேண்டும்.

சிவகோரி கோயிலின் விவரம்
-----------------------

`கோரி` எனும் காஷ்மீர மொழிச் சொல்லுக்கு `குகை` என்று பொருள். எனவே சிவகோரி எனில்  சிவன் குகை எனப் பொருளாகும். இயற்கையாக அமைந்துள்ள இந்த சிவகோரிக் குகைக்கோயில் 200 மீட்டர் நீளமும், ஒரு மீட்டர் அகலமும், இரண்டு அல்லது மூன்று மீட்டர் உயரம் கொண்டது. சிவகோரி சிவலிங்கம் சுயம்பு வடிவானது. (தான்தோன்றி) சிவகோரி சிவன் குகைக்கோயிலின் வெளிப்புறம் அகலமாகவும் உட்புறம் குறுகலாகவும் அமைந்துள்ளது. வைஷ்ணவ தேவி கோயிலுக்கு வரும் பக்தர்களும், அமர்நாத் புனித யாத்திரை காலத்தில் அமர்நாத் யாத்திரை செல்லும் பக்தர்களும் சிவகோரி குகைக்கோயிலுக்கும் சென்று சிவலிங்கத்தை வழிபடுகின்றனர். மேலும் இக்குகைக் கோயிலில் பார்வதி, ஐந்து தலை பிள்ளையார், முருகன், இராமர், சீதை ஆகிய கடவுளர்களின் திருவுருவச்சிலைகளும் திரிசூலமும் அமைந்துள்ளன.

கோயில் நிர்வாகம்
----------------

இக்கோயில் நிர்வாகத்தை சிவகோரி தேவஸ்தான வளர்ச்சிக் குழு கவனித்துக் கொள்கிறது.

சிவகோரிக்கு அருகில் உள்ள சுற்றுலா இடங்கள் மற்றும் கோயில்கள்
-----------------------------------------------------------

* வைஷ்ணவ தேவி
* சம்மு (நகர்)
* கட்ரா
* அமர்நாத்

வெளி இணைப்புகள்
---------------

* Official Website of Shri Shivkhori Shrine Board
* Shiv Khori Cave Shrine Infromation Website பரணிடப்பட்டது 2021-05-08 at the வந்தவழி இயந்திரம்
* Shiv Khori Cave - thedivineindia.com
**அய்யனார் வீதி** (*Ayyanar Veethi*) என்பது 2017 ஆம் ஆண்டைய தமிழ் நாடக திரைப்படம் ஆகும். அறிமுக இயக்குனர் ஜிப்சி ராஜ்குமார் இயக்கிய இத்திரைப்படத்தில் யுவன், புதுமுகம் சாரா செட்டி, சஞ்சு மோகன் ஆகியோர் முதன்மைப் பாத்திரங்களில் நடிக்க, பொன்வண்ணன், பாக்யராஜ் போன்றோர் பிற பாத்திரங்களில் நடித்துள்ளனர்.

நடிகர்கள்
---------

* யுவன் செந்திலாக
* சாரா செட்டி அய்யனாரின் மகளாக
* சிஞ்சு மோகன் சாஸ்திரி மகளாக
* பொன்வண்ணன் அய்யனாராக
* பாக்யராஜ் சுப்பிரமணிய சாஸ்திரியாக
* செந்தில்வேல்
* சிங்கம்புலி
* மீரா கிருஷ்ணன்
* சிங்கமுத்து
* முத்துக்காளை
* நாடோடிகள் ராஜா
* கோவை செந்தில்

தயாரிப்பு
---------

கிராமப்புற நாடகத் திரைப்படமான இப்படத்தில் யுவன் முக்கிய கதாபாத்திரத்திலும், பொன்வண்ணன் மற்றும் பாக்யராஜ் பிற முக்கிய வேடங்களிலும் நடிப்பதாக அறிவிக்கப்பட்டது. பாடகர் யுகே முரளி இந்த படத்தில் திரைப்பட இசையமைப்பாளராக அறிமுகமானார். *புலிப்பார்வை* புகழ் புதுமுகம் சாரா செட்டி மற்றும் சிஞ்சு மோகன் ஆகியோர் கதாநாயகிகளாக நடித்தனர். அவர்கள் முறையே பொன்னவன்னன் மற்றும் பாக்கியராஜ் ஆகியோர் ஏற்ற பாத்திரங்களின் மகள்களாக நடித்தனர். இப்படம் இராஜபாளையத்தில் படமாக்கப்பட்டது. இப்படத்திற்காக இருபத்தேழு அடி உயர அய்யனார் சிலை உருவாக்கப்பட்டது.

இசை
---

படத்திற்கான இசையை யுகே முரளி மேற்கோண்டார்.

* "வராரு அய்யன் வராரு" - அனந்து, எம். எல். ஆர் கார்த்திகேயன்
* "பொண்ணுங்கலை பொருத்தவரை" - ஜெய மூர்த்தி
* "கள்ளப்பார்வை" - பிரசன்னா, மகதி
* "கண்ணுச்சராயம் முன்னாலே" - வேல்முருகன், கிருத்திகா பாபு
* "அய்யனாரு வீதியிலே" - யு. கே. முரளி, ஜிப்ஸி ராஜ்குமார்
* "அன்புகொண்டா அயன் முகம்" - யுகே முரளி, ஜிப்ஸி ராஜ்குமார்

வெளியீடு
--------

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றைக் கொடுத்து, "இது (படம்) 80 மற்றும் 90 களின் மெலோடிராமாக்களின் மோசமான கூறுகளின் தொகுப்பைப் போல வெளிவந்துள்ளது" என்று எழுதியது. *டைம்ஸ் ஆப் இந்தியா* சமயம் படத்திற்கு ஒளிப்பதிவைப் பாராட்டியது. ஐந்து நட்சத்திரங்களில் ஒன்றரை மதிப்பெண்ணைக் கொடுத்தது. பின்னணி இசை மற்றும் கதையில் உள்ள போதாமைகளை விமர்சித்த *தினமலர்* இசையை பாராட்டியது. மாலைமலர் பாடல் இசையை பாராட்டியது என்றாலும் பின்ணனி இசையை விமர்சித்தது.

குறிப்புகள்
-----------

1. ↑  Raghavan, Nikhil (November 8, 2014). "Rural drama". *The Hindu*.
2. ↑  Vasudevan, K. V. (October 15, 2016). "An orchestrated move". *The Hindu*.
3. ↑  "Bhagyaraj and Ponvannan come together for this film - Times of India". *The Times of India*.
4. ↑
5. ↑
6. ↑
7. ↑  "Ayyanar Veethi Movie Review {1/5}: Critic Review of Ayyanar Veethi by Times of India". *The Times of India*.
8. ↑
9. ↑
10. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *அய்யனார் வீதி*
தட்டையான தெறி. இதில் தெரியும் இரு சிறு துளைகளும் இந்தத் தெறியை ஆடையில் ஒரு பக்கத்தில் தைத்து பொருத்த உள்ளன.
இங்குள்ள தெறிகள் சில மாழை, நெகிழி, தோல் ஆகியவற்றால் ஆனவை.
**தெறி** அல்லது **பொத்தான்** (Button) துணியாடைகளில் இரண்டு ஓரங்களைத் தற்காலிகமாக இணைக்கவோ கழற்றிப் பிரிக்கவோ பயன்படுமாறு உள்ள ஓர் அமைப்பின் ஒரு பகுதி. இது நூலைக் கட்டவோ துளையுள்ள (பொத்தல் உள்ள) துணியின் ஓர் ஓரத்தை மாட்டவும் பயன்படுகிறது. பருப்பு போல தட்டையாகவோ, கொட்டை போல உருண்டையாகவோ பிற வடிவங்களிலோ இருக்கும். இந்தத் தெறியை இணைக்க வேண்டிய இரு ஓரங்கள் கொண்ட துணியின் ஓர் ஓரத்தில் வரிசையாக இடம் விட்டு தைத்துப் பொருத்தி இருப்பார்கள். தெறி துணியின் பொத்தல் (துளை) உடைய பகுதி, மாட்டிக்கொள்ளும் கொழு

தெறிகள் மிகப்பல பொருள்களால் செய்யப்படுகின்றன. பழங்காலத்தில் எலும்பு, மான் கொம்பு, யானைத் தந்தம் முதலியவற்றாலும், தற்காலத்தில் நெகிழி, மாழை, கண்ணாடிப் பொருட்கள், தோல் முதலியவற்றாலும் செய்யப்படுகின்றன. நெகிழிப் பொருட்களே தற்காலத்தில் பெரும்பாலும் பயன்படுகின்றன.

வரலாறு
------

தெறிகள் அல்லது தெறிகள் போன்ற அமைப்புகள் மிகப் பழங்காலத்திலேயே வழக்கில் இருந்தன. இந்தியாவின் வடமேற்கே இருந்த சிந்துவெளி நாகரிக மக்களும் (கி.மு 2800-2600), பின்னர் வெண்கலக் காலத்திலும் சீனாவில் கி. மு. 2000-1500 காலப்பகுதிகளிலும், பழம் உரோமானியப் பண்பாட்டிலும் தெறிகள் இருந்ததற்கான சான்றுகள் உள்ளன. 

துணியாடைகளில் தற்கால பயன்பாடு போன்ற புழக்கம் டாய்ட்சு லாந்தில் கி.பி. 13 ஆவது நூற்றாண்டில் துவங்கியது. இது பின்னர் இறுக்கமாக ஆடை அணியும் பழக்கத்தில் விரைந்து ஐரோப்பாவில் பரவியது.

மேற்கோள்களும் அடிக்குறிப்புகளும்
--------------------------------

1. ↑  கொழு என்றால் கெட்டியாக உள்ள பற்றுக்கோடு. ஆடு மாடுகளை கயிற்றால் கட்டி வைக்கும் கொழு கொம்பு. இது *காறு* என்றும் கூறப்படும்.
2. ↑  Lynn White: "The Act of Invention: Causes, Contexts, Continuities and Consequences", *Technology and Culture*, Vol. 3, No. 4 (Autumn, 1962), pp. 486-500 (497f. & 500)

* Carl Kohler, *A History of Costume*, Dover 1963 reprint, ISBN 0-486-21030-8
* Bryan Bunch, *The History of Science and Technology*, Houghton Mifflin Books, 2004 ISBN 0-618-22123-9

வெளி இணைப்புகள்
---------------

* Worked button making in Dorset பரணிடப்பட்டது 2010-07-01 at the வந்தவழி இயந்திரம்
* Types of Buttons பரணிடப்பட்டது 2010-02-13 at the வந்தவழி இயந்திரம்
* Button seal
* Button-making in Birmingham, England in the 1800s
* Online button museum பரணிடப்பட்டது 2010-03-08 at the வந்தவழி இயந்திரம்
**துசாரா விச்சயன்** (*Dushara Vijayan*) தமிழ் மொழி படங்களில் தோன்றிய ஓர் இந்திய நடிகை ஆவார். போதை ஏறி புத்தி மாறி (2019) என்ற தமிழ் திரைப்படத்தில் அறிமுகமான பிறகு சார்பட்டா பரம்பரை (2021) அன்புள்ள கில்லி (2022) உள்ளிட்ட திரைப்படங்களில் நடித்துள்ளார்.

தொழில்
------

சாணார்பட்டி கன்னியாபுரத்தில் தொடக்க கல்வி கற்று பின்னர் கோவை சென்று துசாரா பொறியியல் படித்தார். ஒரு கட்டத்தில் பொறியியல் படிப்பை விட்டுவிட்டு ஆடை வடிவமைப்பியல் படித்து வடிவழகு மாதிரி, குறும்படங்கள் என புதிய பாதையில் பயணித்தார். 2019 ஆம் ஆண்டு புதுமுகங்கள் தயாரித்து வெளியான போதை ஏறி புத்தி மாறி என்ற திரைப்படத்தில் அறிமுகமானார். 2021 ஆம் ஆண்டு சார்பட்டா பரம்பரையின் நாயகியாகி நடிப்பில் அனைவரது கவனத்தையும் ஈர்த்தார். 2022 ஆம் ஆண்டில் நாயை அடிப்படையாக வைத்து தயாரிக்கப்பட்டுள்ள அன்புள்ள கில்லி படத்தில் நடித்துள்ளார்.

2021 ஆம் ஆண்டு வெளியான குத்துசண்டை விளையாட்டை மையமாகக் கொண்ட சார்பட்டா பரம்பரை திரைப்படம் துசாராவிற்கு திருப்பு முனையாக அமைந்தது. 1970 ஆம் ஆண்டுகளில் வாழ்ந்த சென்னைப் பெண்ணாக இவர் திரைப்படத்தில் தோன்றினார். இயக்குநர் பா.ரஞ்சித் சமூக வலைத்தளத்தில் இவரின் புகைப்படத்தை பார்த்து இருபது நிமிட நேர்காணலுக்கு பின்னர் தேர்வு செய்தார். ஆரம்பத்தில் நம்பிக்கையில்லாமல் இருந்த போதிலும், பின்னர் இயக்குனர் இவரை அந்த பாத்திரத்திற்கு தேர்வு செய்தார். படத்திற்குத் தயாராவதற்காக, துசாரா வட சென்னை பேச்சுவழக்கைக் கற்றுக்கொண்டார். குறிப்பிட்ட நடத்தை முறைகளில் பயிற்சி பெற்றார். துசாராவின் நடிப்பு பாராட்டைப் பெற்று, நேர்மறையான விமர்சனங்களும் கிடைத்துள்ளன.

திரைப்படவியல்
-------------

|  |  |  |  |
| --- | --- | --- | --- |
| **ஆண்டு** | **திரைப்படம்** | **பாத்திரம்** | **குறிப்பு** |
| 2019 | *போதை ஏறி புத்தி மாறி* | சனனி |  |
| 2021 | *சார்பட்டா பரம்பரை* | மாரியம்மா |  |
| 2022 | *அன்புள்ள கில்லி* | அன்விதா |  |
| *அநீதி* | சுப்பலட்சுமி | தயாரிப்பில் |
| *நட்சத்திரம் நகர்கிறது* |  | தயாரிப்பில் |

மேற்கோள்கள்
-----------

1. ↑  "சார்பட்டா நாயகி துஷாரா". தினமணி.. பார்த்த நாள்: 24 March 2022.
2. ↑  "Meet Kollywood's Newbie, Dushara Vijayan". *femina.in* (ஆங்கிலம்). 2022-03-24 அன்று பார்க்கப்பட்டது.
**எண்ணிம ஒலி நிலையம்** (*Digital audio workstation*) எனப்படுவது இலத்திரனியல், இலத்திரனியல் அல்லாத ஒலிச்சாதனங்களின் உதவியோடு அல்லது ஒலி கருவிகளே இல்லாமல் கணினி மூலம் இசையை ஏற்படுத்தி பதிவு செய்யும் அமைப்பு ஆகும்.

ஒலி தயாரிப்பிற்குத் தேவையான வன்பொருட்கள், மென்பொருட்கள் ஆகியவற்றையும் சேர்த்து எண்ணிம ஒலி நிலையம் என அழைப்பர், ஆங்கிலத்தில் Digital Audio Workstation (DAW) எனலாம். இசைக்கருவிகளின் துணையின்றி அவற்றின் இசையை கணினி மூலம் ஏற்படுத்த முடிந்தாலும் நேரடி இசைக்கருவியில் உள்ள முழு பயனையும் பெற முடிவதில்லை. உதாரணமாக, வயலின் இசையை வயலின் இன்றி கணிணி மூலம் வயலினில் உள்ள அனைத்து சுரங்களையும் வாசிக்க முடிந்தாலும் வேகமும் நுணுக்கமும் சேர்ந்த இசைகளில் கணினி விசைப்பலகை மூலம் இது இயலாமல் போகிறது. இந்த குறையைத் தீர்ப்பதற்காகவே "கூட்டிணைப்புக் கருவி" (synthesizer) போன்ற வன்பொருள் சாதனங்கள் பயன்படுகிறது. சிந்தைசர் என்பது அனலொக் ஆக கொடுக்கப்படும் இசைக்கான குறிப்பலைகளை (signal) எண்ணிம (digital) குறிப்பலைகளாக கணினிக்கு அனுப்ப பயன்படுகிறது. சிந்தைசரானது உதாரணத்தில் குறிப்பிட்ட வயலினிற்கும் கணினி விசைப்பலகைக்கும் இடைப்பட்ட உள்ளீட்டு கருவியாக பயன்படுகிறது. இங்கு உதாரணத்திற்காகவே வயலின் இசைக்கருவி குறிப்பிடப்பட்டுள்ளது, சிந்தைசர் மூலம் நாம் கொடுக்கும் குறிப்பலைகளை கணினியில் எந்த ஒரு இசைக்கருவிற்கும் பயன்படுத்தலாம்.

ஒருங்கிணைந்த எண்ணிம ஒலி நிலையம்
-------------------------------

ஒலிக் கட்டுப்பாட்டு அமைப்பு, ஒலி வடிவ மாற்றி, மற்றும் தேவையான சேமிப்புச் சாதனங்கள் ஆகிய அனைத்தையும் தன்னகத்தே கொண்ட சாதனம் ஒருங்கிணைந்த எண்ணிம ஒலி நிலையம் ஆகும். அதிக நினைவுத்திறன் உள்ள ரம், வேகமான சி.பி.யு ஆகியவற்றின் வருகைக்கு முன்னரே இச்சாதனங்கள் பயன்படுத்தப்பட்டன. எனினும் இன்று சாதாரணமாக எல்லாk கணினிகளிலும் எண்ணிம ஒலி நிலைய மென்பொருட்களைப் பயன்படுத்த முடிகிறது.

இலவச மென்பொருட்கள்
------------------

* Ardour
* ஆடாசிட்டி
* LMMS
* MusE
* Psycle
* Qtractor
* Rosegarden
* Traverso DAW
**தெருவோரக் குழந்தைகளுக்கான விளையாட்டுப் போட்டிகள்** (*Carnival in Rio de Janeiro*) என்பது பிரேசில் நாட்டில அமைந்துள்ள ரியோடி செனிரோ நகரில் ஆண்டுதோறும் தெருவோரம் வாழும் குழந்தைகளைத் தேர்வுசெய்து அவர்களுக்கு விளையாட்டுப் போட்டிகள் நடத்தி, பரிசு வழங்கி அவர்களைக் கவுரவிக்கும் நிகழ்ச்சி ஆகும். இந்நிகழ்வு 2010 ஆம் ஆண்டு தென்னாப்பிரிக்காவின் டர்பன் நகரில் முதன் முதலில் நடைபெற்றது. இந்த விளையாட்டுப் போட்டியில் பிரேசில், தென்னாப்பிரிக்கா, நிகரகுவா, உக்ரைன், இந்தியா, பிலிபைன்சு, தான்சானியா போன்ற நாட்டுக் குழந்தைகள் பங்குப் பெறுகிறார்கள். இவர்களின் வயது வரம்பு 14 முதல் 16 ஆக இருக்கவேண்டும். ஒவ்வொரு நாட்டிலிருந்தும் 3 பெண் குழந்தைகள் உட்பட மொத்தம் 9 பேர் கலந்துகொள்ளலாம். இவர்கள் அனைவருமே குடும்பம் அற்றவர்களாக இருக்கவேண்டும் என்பது விதி.

இந்தியா
-------

2016 ஆம் ஆண்டு நடந்த இந்த விளையாட்டுப் போட்டியில் தமிழ்நாடு மாநிலத்தின் தலைநகரான சென்னையைச் சேர்ந்த ஹெப்சிபா என்ற பெண் 100 மீட்டர் ஓட்டப்போட்டியிலும், மேலும் இரண்டு போட்டிகளிலும் பரிசு பெற்றார்.

மேற்கோள்கள்
-----------

1. ↑  Virtual-Brazil, Brazil Tourism: Rio de Janeiro Carnival History, 2010.
2. ↑  குழந்தைகளுக்கான விளையாட்டுப் போட்டி: பிரேசிலில் முத்திரை பதித்த சென்னை சிறுமி தி இந்து தமிழ் 22 மார்ச் 2016
3. ↑  2016 the Street Child Games needs you!
**சமந்தராஜன்** (*Samantaraja*) (சுமார் 7ஆம் நூற்றாண்டு ) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

இவரது சரியான காலம் உறுதியாகத் தெரியவில்லை. தசரத சர்மாவின் கூற்றுப்படி, இவரது ஆட்சி சுமார் 725 VS (சுமார் 668 பொ.ச.) இல் முடிவடைந்தது.  மறுபுறம், வரலாற்றாசிரியர் ஆர்.பி. சிங் இவரது ஆட்சியை சுமார் 684-709 பொ.ச. எனவும், மாணிக் ராய் '7 ஆம் நூற்றாண்டின் சாகம்பரியின் சகமான ஆட்சியாளரான சமந்தராஜா' என்றும் அடையாளம் காட்டுகிறார். 

இவரது வழித்தோன்றலான சோமேசுவரரின் 1170 பொச. தேதியிட்ட பிஜோலியா பாறைக் கல்வெட்டு, இவர் அகிச்சத்திரபுரத்தில் வத்ச முனிவரின் கோத்திரத்தில் பிறந்தார் என்று கூறுகிறது.  அகிச்சத்ரபுரம் நவீன நாகௌருடன் அடையாளப்படுத்தப்பட்டுள்ளது. 

இவரது மூதாதையரான வாசுதேவன், வரலாற்றுப் பதிவுகளில் இருந்து அறியப்படுகிறார். ஆனால் இருவருக்கும் இடையேயான உறவு உறுதியாகத் தெரியவில்லை. வாசுதேவனுக்குப் பிறகு, சகமானர்கள் வர்தனர்களால் மறைக்கப்பட்டனர். மேலும் சமந்தராஜன் சாகம்பரியில் சகமான ஆட்சியை மீட்டெடுத்தார் என்று வரலாற்றாசிரியர் ஆர்.பி. சிங் கருதுகிறார். சாகம்பரி தெய்வத்தின் அருளால் மாணிக் ராய் சௌகான் (சகமான) குடும்பத்தின் செல்வத்தை மீட்டெடுத்தார் என்று இடைக்கால பார்டிக் புராணங்கள் கூறுகின்றன. மாணிக் ராயை சமந்தா என்று சிங் அடையாளம் காட்டுகிறார். 

சமந்தராஜனுக்குப் பிறகு நரதேவன் ஆட்சிக்கு வந்தார்.

சான்று
------

### உசாத்துணை


1. ↑  Dasharatha Sharma 1959.
2. ↑  R. B. Singh 1964.
3. ↑  R. B. Singh 1964, ப. 11.
4. ↑  R. B. Singh 1964, ப. 89.
5. ↑  R. B. Singh 1964, ப. 85.
6. ↑  Dasharatha Sharma 1959, ப. 24.
**எண்ணிம ஊடகம்** (திசிட்டல் மீடியா) என்பது இயந்திரம் மூலம் படிக்கக்கூடிய வடிவங்களில் குறியிடப்படும் ஏதெனும் ஓர் ஊடகமாகும். எண்முறை ஊடகங்களை எண்முறை மின்னணுவியல் சாதனங்களில் உருவாக்கலாம், பார்க்கலாம், விநியோகிக்கலாம், மாற்றியமைக்கலாம் மற்றும் பாதுகாக்கலாம்.

எண்முறை என்பது இலக்கங்களின் வரிசையுடன் குறிப்பிடப்படும் எந்தவொரு தரவையும் வரையறுக்கலாம், மேலும் ஊடகம் என்பது தகவல்களை ஒன்றாக ஒளிபரப்ப அல்லது தொடர்புகொள்வதற்கான ஒரு முறையைக் குறிக்கிறது. எண்முறை ஊடகம் என்பது ஒரு திரை மூலம் நமக்கு ஒளிபரப்பப்படும் எந்தவொரு தகவலையும் குறிக்கிறது. இணையத்தில் பார்ப்பதற்காக, இணையம் வழியாக அனுப்பப்படும் உரை, கேட்பொலி (ஆடியோ), காணொளி மற்றும் வரைகலை ஆகியவை இதில் அடங்கும்.

எண்ணிம ஊடகம்
------------

எடுத்துக்காட்டுகளாக எண்முறை ஊடகங்களில் மென்பொருள், எண்ணிம தோற்றுரு, எண்ணிம காணொளி, நிகழ்பட ஆட்டம், வலைப் பக்கம் மற்றும் வலைத்தளம், சமூக ஊடகம், எண்ணிம முறை மற்றும் தரவுத்தளம், எண்ணிம கேட்பொலி (எம்பி3, எண்ணிம ஆவணம், மின்னூல்) போன்றவை அடங்கும். எண்ணிம ஊடகம் பெரும்பாலும் அச்சிடப்பட்ட புத்தகங்கள், நாளிதழ்கள் மற்றும் இதழ்கள் போன்ற அச்சு ஊடகங்களுடனும், புகைப்படத் திரைப்படம், கேட்பொலி நாடாக்கள் அல்லது காணொளி நாடாக்கள் போன்ற பிற பாரம்பரிய அல்லது அனலாக் ஊடகங்களுடனும் வேறுபடுகிறது.

எண்ணிம ஊடகம் சமூகம் மற்றும் கலாச்சாரத்தில் கணிசமாக பரந்த மற்றும் சிக்கலான தாக்கத்தை ஏற்படுத்தியுள்ளது. இணையம் மற்றும் தனி மேசைக் கணினி உடன் எண்ணிம ஊடகம் இணைந்து பத்திரிகை, மக்கள் தொடர்பு, பொழுதுபோக்கு, கல்வி, வர்த்தகம் மற்றும் அரசியல் ஆகியவற்றில் சீர்குலைக்கும் கண்டுபிடிப்புகளை ஏற்படுத்தியுள்ளது.

மேற்கோள்கள்
-----------

1. ↑  Smith, Richard (2013-10-15). "What is Digital Media?". *The Centre for Digital Media* (ஆங்கிலம்). 2022-12-27 அன்று மூலம் பரணிடப்பட்டது. 2020-04-22 அன்று பார்க்கப்பட்டது.
2. ↑  Rayburn, Dan (2012-07-26) (in en). *Streaming and Digital Media: Understanding the Business and Technology*. Taylor & Francis. பன்னாட்டுத் தரப்புத்தக எண்:978-1-136-03217-2. .
**பானிபட் அனல் மின் நிலையம் 2** *(Panipat Thermal Power Station II)* இந்தியாவின் அரியானா மாநிலத்திலுள்ள பழம்பெரும் நகரமான பானிப்பத்தில் அமைந்துள்ளது. நிலக்கரியை எரிபொருளாகப் பயன்படுத்தும் இம்மின்னுற்பத்தி நிலையத்தை அரியானா மின்னுற்பத்திக் கழக நிறுவனம் நிர்வகிக்கிறது.

மின்நிலையம்
-----------

பானிபட் அனல் மின் நிலையத்தில் மொத்தமாக நிறுவப்பட்ட எட்டு அலகுகளில் நான்கு மின்னுற்பத்தி அலகுகள் தனியாகப் பிரிக்கப்பட்டு மின்னுற்பத்தி நிலையங்கள் 1 மற்றும் 2 எனப் பெயரிடப்பட்டன. 920 மெகாவாட் மின்னுற்பத்தி செய்யக்கூடிய நான்கு மின்னுற்பத்தி அலகுகள் (2X210 மெகாவாட் மற்றும் 2 X 250 மெகாவாட்டுகள்) பானிபட் அனல் மின் நிலையம் 2 இல் அமைந்துள்ளன. இத்திட்டம் நான்கு நிலைகளாக திட்டமிடப்பட்டு தொடங்கப்பட்டது.

நிறுவப்பட்ட ஆற்றலளவு
--------------------

| நிலை | தொகுதி எண் | நிறுவப்பட்ட ஆற்றலளவு (MW) | ஆரம்பிக்கப்பட்ட தேதி | நிலைமை |
| --- | --- | --- | --- | --- |
| நிலை I | 5 | 210 | மார்ச்சு 1989 | செயல்பாட்டிலுள்ளது |
| நிலை I | 6 | 210 | மார்ச் 2001 | செயல்பாட்டிலுள்ளது |
| நிலை II | 7 | 250 | செப்டம்பர் 2004 | செயல்பாட்டிலுள்ளது |
| நிலை II | 8 | 250 | சனவரி 2005 | செயல்பாட்டிலுள்ளது |
|

மேற்கோள்கள்
-----------

1. ↑  "Deenbandhu Chhotu Ram Thermal Power Plant". Haryana Power Generation Corporation Limited. 2012-03-10 அன்று மூலம் பரணிடப்பட்டது. 2016-07-25 அன்று பார்க்கப்பட்டது.

இவற்றையும் காண்க
----------------

* பானிபட் அனல் மின் நிலையம் 1
**எண்டெவர் விண்ணோடம்** (*Space Shuttle Endeavour*, விண்ணோட சுற்றுக்கலன்: **OV-105**) என்பது நாசாவின் காலாவதியான ஒரு விண்ணோட சுற்றுக்கலன் ஆகும். இது விண்ணோடத் திட்டத்தின் ஐந்தாவதும் கடைசியுமான விண்ணோடம் ஆகும். இது 1992 மே 7 இல் அதன் முதல் பணியான எஸ்.டி.எஸ்-49 திட்டத்திலும், 2011 மே 16 இல் அதன் 25-ஆவதும் இறுதித் திட்டமான எஸ்.டி.எஸ்-134 இலும் ஈடுபட்டது. எஸ்.டி.எஸ்-134 விண்ணோடத் திட்டத்தின் இறுதிப் பணியாக இருக்கும் என்று எதிர்பார்க்கப்பட்டது, ஆனால் எஸ்.டி.எஸ்-135 பணியில் அட்லாண்டிசு விண்ணோடம் இத்திட்டத்தின் கடைசி விண்ணோடம் ஆனது.

1986 இல் விபத்தினால் அழிக்கப்பட்ட சாலஞ்சர் விண்ணோடத்திற்கு மாற்றாக 1987 ஆம் ஆண்டில் எண்டெவரைக் அமைப்பதற்கு கட்டுவதற்கு ஐக்கிய அமெரிக்கப் பேரவை ஒப்புதல் அளித்தது. செலவின் அடிப்படையில், *என்டர்பிரைசு* விண்ணோடத்தை மீண்டும் பொருத்துவதற்குப் பதிலாக, அதன் உதிரிப் பாகங்களில் இருந்து எண்டெவரின் பெரும்பாலான பகுதிகளை உருவாக்க நாசா தேர்ந்தெடுத்தது. அத்துடன் *டிசுக்கவரி*, *அத்திலாந்திசு* விண்ணோடங்களின் கட்டுமானத்தின் போது பெறப்பட்ட கட்டமைப்பு உதிரிபாகங்களைப் பயன்படுத்தியது.

வரலாறு
------

1991 மே மாதம் இவ்விண்ணோடம் றொக்வெல் இண்டர்நேசனல் என்ற நிறுவனத்தினால் அமைத்துக் கொடுக்கப்பட்டது. எனினும் இது 1992 மே மாதத்திலேயே விண்ணுக்கு முதன் முதலாக ஏவப்பட்டது. இதற்கான மொத்தச் செலவு $2.2 பில்லியன் அமெரிக்க டாலர்கள் ஆகும்.

காப்டன் ஜேம்ஸ் குக் தனது முதல் பயணத்தில் (1768–1771) கொண்டு சென்ற பிரித்தானிய *எண்டெவர்* என்ற கப்பலின் பெயரால் இவ்விண்ணோடம் பெயரிடப்பட்டது.

எஸ்.டி.எஸ்-130
--------------

அனைத்துலக விண்வெளி நிலையக்கட்டுமாணப் பணிகளுக்கானது இப்பயணத்திட்டம்; இதில் ஆறு விண்வெளி வீரர்கள், பெப்ருவரி 8, 2010 -அன்று கேப் கனாவரலில் இருந்து செலுத்தப்பட்டனர்.

இவற்றையும் பார்க்கவும்
----------------------

* பீனிக்ஸ் விண்கலம்

மேற்கோள்கள்
-----------

1. ↑  "Space Shuttle Overview: Endeavour (OV-105)". NASA. June 30, 2011 அன்று பார்க்கப்பட்டது.
2. ↑  "STS-49". NASA KSC. September 16, 2012 அன்று மூலம் பரணிடப்பட்டது. June 30, 2011 அன்று பார்க்கப்பட்டது.
3. ↑  "Endeavour completes final mission; NASA has one left". *CNN*. June 1, 2011. .
4. ↑  "Consolidated Launch Manifest". NASA. June 30, 2011 அன்று பார்க்கப்பட்டது.
5. ↑  John F. Kennedy Space Center – Space Shuttle *Endeavour* பரணிடப்பட்டது 2011-05-21 at the வந்தவழி இயந்திரம். Pao.ksc.nasa.gov. Retrieved on 2012-05-20.

வெளி இணைப்புகள்
---------------

* Shuttle Orbiter Endeavour (OV-105) பரணிடப்பட்டது 2011-05-01 at the வந்தவழி இயந்திரம்
* 04/16/07: Consolidated Launch Manifest: Space Shuttle Flights and ISS Assembly Sequence
எண்ணிம நாணய பணப்பை எடுத்துக்காட்டு. இடப்புறம் பகிரக்கூடியவை, வலப்புறம் சூட்சமக்குறியீடு.
**எண்ணிம நாணய பணப்பை** (ஆங்கிலத்தில், Cryptocurrency Wallet)என்பது  எண்ணிம நாணயங்களை அணுகுவதற்கும், பரிமாற்றங்களுக்கும் பயன்படுத்தும் கருவி ஆகும். பரிமாற்றங்களுக்காகப் பொதுவில் பகிரக்கூடிய முகவரியையும், சூட்சமக்குறியீட்டு சாவியையும் உள்ளடக்கியது எண்ணிம பணப்பை ஆகும். பல பகிரக்கூடிய முகவரிகளையும் ஒரே பணப்பையில் சேமிக்க இயலும்.  இப்பணப்பையில் எண்ணிம நாணயங்கள் இருக்காது, அவை  ப்ளாக்செயினில் சேமித்து வைக்கப்பட்டிருக்கும். இந்தப் பணப்பை வெறும் முகவரியையும் (பெறுவதற்காக), சாவியையும்(விற்பதற்காக) கொண்டுள்ளது.:93 ஒவ்வொரு எண்ணிம நாணயமும் தனக்கான தனித்துவமிக்க சூட்சமக்குறியீட்டை வைத்திருக்கும். இச்சாவியைக் கொண்டு iஒவ்வொரு பரிமாற்றங்களையும் எண்முறைக் கையொப்பமிட முடியும், அப்போது விற்பனை/பரிமாற்றம் உறுதி செய்யப்படும்.

உசாத்துணை
---------

1. ↑  Liu, Yi; Li, Ruilin; Liu, Xingtong; Wang, Jian; Zhang, Lei; Tang, Chaojing; Kang, Hongyan (29 October 2017). "An efficient method to enhance Bitcoin wallet security". *11th IEEE International Conference on Anti-counterfeiting, Security, and Identification (ASID)* (IEEE).. பார்த்த நாள்: 1 September 2018.
2. ↑  McGoogan, Sara; Field, Matthew. "What is cryptocurrency, how does it work and what are the uses?". *The Telegraph*.. பார்த்த நாள்: 14 September 2017.
3. ↑  Antonopoulos, Andreas (12 July 2017). *Mastering Bitcoin: Programming the Open Blockchain*. O'Reilly Media, Inc.. பன்னாட்டுத் தரப்புத்தக எண்:9781491954386.. பார்த்த நாள்: 14 September 2017.
4. ↑  Juchisth, Smith. "Wat is cryptocurrency? Een introductie in de blockchain". *Cryptostart* (டச்சு). 9 December 2017 அன்று பார்க்கப்பட்டது.
புனோம் வாட்டுக்கு அருகில் பென் என்னும் பெண்ணின் சிலை
**புனோம் பென்னின் புராணக்கதை** *(Phnom Penh Legend)* என்பது புனோம் பென் நகரம் தோன்றியது எப்படி என்பதைக் கூறும் ஒரு புராணக்கதையாகும்.

பென் என்ற ஒரு பணக்காரப் பெண், இன்றைய புனோம் பென்னின் புறநகர்பகுதியில் அமைந்துள்ள ஒரு கிராமத்தில் வாழ்ந்து வந்தாள். மீகாங் ஆற்றில் வெள்ளப் பெருக்கு ஏற்பட்டபோது, உள்ளீடற்ற மரமொன்று அவளுக்குச் சொந்தமான புல்வெளிக்கு மிதந்து வந்தது. அம்மரத்தில் நான்கு வெண்கல புத்தர் சிலைகள் இருந்தன. புத்தர் ஒரு புதிய வீட்டிற்குள் வரவேண்டும் என்று விரும்புவது போன்ற ஒரு அடையாளமாக அக்காட்சி அவளுக்குத் தோன்றியது. அதனால் அவள் புத்தருக்காக அங்கு ஒரு கோவில் கட்டினாள். இப்போதும் தலைநகர் புனோம் பென்னில் அந்தக் கோயிலும் இருப்பதாக நம்பப்படுகிறது.

பென் உருவாக்கிய அக்கோயில் பெரும் புகழுடன் வளர்ச்சியடைந்தது. பக்தர்கள் கூட்டம் கூட்டமாக கோயிலுக்கு வரத் தொடங்கினர். நூறு ஆண்டுகளுக்கு பின்னர் அங்கோர் படை சியாம் நகரின் மீது படையெடுத்த போது, கம்போடியாவின் தலைநகரம் புனோம் பென்னுக்கு மாற்றப்பட்டது. கெமர் மொழியில் புனோம் என்ற சொல்லின் பொருள் குன்று என்பதாகும். எனவே புனோம் பென் என்றால், பென் என்ற பெண்ணுக்குச் சொந்தமான மலை என்று பொருளாகும். அப்பெண் கட்டியதாக நம்பப்படும் அக்கோயில் மிகவும் பழமை வாய்ந்த நூற்றாண்டுகளுக்கு முந்தைய கோயில் ஆகும். அக்கோயிலை புனோம் வாட் என்று அல்லது மலைக் கோயில் என்று அழைக்கிறார்கள்.

சான்று
------

* *Major World Nations: Cambodia* by Claudia Canesso.

இவற்றையும் காண்க
----------------

* புனோம் பென்
**வி. பிரியா** (V. Priya) ஒரு தமிழ்த் திரைப்பட இயக்குனர் ஆவார். சுஹாசினியினடம் கைவினைப்பொருளைக் கற்றுக்கொண்ட பிறகு இயக்குனர் மணி ரத்னத்தின் உதவியாளராக பணியாற்றினார்.

தொழில் வாழ்க்கை
---------------

பிரசன்னா, லைலா மற்றும் கார்த்திக் குமார் நடித்த காதல் நகைச்சுவைத் திரைப்படமான *கண்ட நாள்* முதல் (2005) மூலம் பிரியா இயக்குநராக அறிமுகமானார். இந்த படம் வெளியானபோது நேர்மறையான விமர்சனங்களைப் பெற்றது, ஆனால் இராண்டாம் பாதி திரைப்படம் சற்று குறைகளைக் கொண்டிருந்ததாக கருதப்பட்டது.  பிருத்விராஜ், சந்தியா மற்றும் சத்யராஜ் நடித்த இவரது இரண்டாவது படமான *கண்ணாமூச்சி* ஏனடா (2007) விமர்சகர்களிடமிருந்து கலவையான விமர்சனங்களைப் பெற்றது.  

2008 ஆம் ஆண்டில், பிருத்விராஜ் மற்றும் பவானா ஆகியோர் நடிப்பில் *செரி* என்ற மூன்றாவது திரைப்படத்தினை இயக்க திட்டமிட்டார், ஆனால் படம் உருவாகவில்லை. இவர் தனது கணவர் பூஷன் கல்யாணுடன் ஜீ தமிழில் ஒளிபரப்பப்பட்ட உயிர்மெய் எனும் தொலைக்காட்சித் தொடரின் *கிரியேட்டிவ் டைரக்டராக* பணியாற்றியுள்ளார் *.*  *ஆடி லட்சுமி புராணம்* எனும் கன்னட திரைப்படத்தினை இயக்கினார்.

திரைப்படவியல்
-------------

| ஆண்டு | படம் |  | மொழி | குறிப்புகள் |
| --- | --- | --- | --- | --- |
| இயக்குனர் | எழுத்தாளர் |
| 2002 | *மித்ர், என் நண்பர்* | Red XN | Green tickY | ஆங்கிலம் |  |
| 2005 | *கண்ட நாள் முதல்* | Green tickY | Green tickY | தமிழ் |  |
| 2007 | *கண்ணமூச்சி ஏனடா* | Green tickY | Green tickY | தமிழ் |  |
| 2008 | *ஹீரோவா?* *ஜீரோவா?* | Green tickY | Red XN | தமிழ் |  |
| 2018 | *ஆதி லட்சுமி புராணா* | Green tickY- | Red XN | கன்னடம் |  |
|

சான்றுகள்
---------

1. ↑
2. ↑  "காப்பகப்படுத்தப்பட்ட நகல்". 2016-03-15 அன்று மூலம் பரணிடப்பட்டது. 2021-04-17 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2016-03-15 அன்று மூலம் பரணிடப்பட்டது. 2021-04-17 அன்று பார்க்கப்பட்டது.
4. ↑
5. ↑  "The good doctor". .
6. ↑
**எண்ணாயிரம் கல்வெட்டுகள்** என்பவை தமிழ்நாடு விழுப்புரம் மாவட்டம் எண்ணாயிரம் கிராமத்தில் உள்ள அழகிய நரசிங்கப் பெருமாள் கோயில் கல்வெட்டுக்கள் ஆகும். இக் கல்வெட்டுச் செய்திகளின்படி தமிழகத்தில் கி.பி. 846 முதல் கி.பி. 1279 வரை ஆண்ட சோழர்கள் கல்விக்கு அதிக முக்கியத்துவம் கொடுத்து தமிழையும், வேத சாத்திரங்களையும் வளர்ப்பதில் அக்கறை காட்டினர். உண்டு, உறைவிடக் கல்விக்கூடங்களையும் ஊக்கப்படுத்தி பயிற்றுவிக்கும் குருமார்களுக்குத் தாராளமாக ஊதியம் அளித்ததுடன் மாணவர்களுக்கும் கல்வி உதவித் தொகை வழங்கினர்.

கல்வெட்டுச் செய்திகள்
---------------------

சோழர் காலத்தில் எண்ணாயிரம், திருப்பாதிரிப்புலியூர், திருப்புவனை, திருமுக்கூடல், திருவாவடுதுறை, திருவெற்றியூர், பாகூர் உள்ளிட்ட இடங்களில் உயர்கல்விக் கூடங்கள் இருந்ததாக கல்வெட்டுத் தகவல்கள் கூறுகின்றன. எண்ணாயிரத்தில் இருந்த கல்லூரியில் 3 வேதங்கள் உட்பட 11 வகையான பாடங்கள் கற்பிக்கப்பட்டுள்ளன. இங்கு பிரம்மசாரியம் என்று அழைக்கப்படும் இளநிலை மாணவர்கள் 270 பேர், சாத்திரம் என்று அழைக்கப்படும் முதுநிலை மாணவர்கள் 70 பேர் என ஒருகல்வி ஆண்டுக்கு 340 மாணவர்கள் பயின்றுள்ளனர். பாடங்களைப் போதிக்க இளநிலைக்கு 12 பேர், முதுநிலைக்கு 3 பேர் என மொத்தம் 15 ஆசிரியர்கள் இருந்துள்ளனர். 

இளநிலை ஆசிரியர்கள் தலா 3 பேருக்கு நாளொன்றுக்கு அரை கழஞ்சு (ஒரு கழஞ்சு 5.33 கிராம்), 2 குறுணி, 4 நாழி (20 படி) நெல் ஊதியமாகத் தரப்பட்டுள்ளது. முதுநிலை ஆசிரியர் ஒருவருக்கு நாளொன்றுக்கு அரை கழஞ்சு பொன், 2 குறுணி, 4 நாழி நெல் ஊதியமாகத் தரப்பட்டது. 

இளநிலை மாணவர்களுக்கு நாளொன்றுக்கு 6 படி நெல், முதுநிலை மாணவர்களில் தலா 25 பேருக்கு நாளொன்றுக்கு அரை காசு (5.33 கிராம் பொன்), 10 படி நெல் கல்வி ஊக்கப்படியாக வழங்கப்பட்டுள்ளது .எண்ணாயிரம் உயர்கல்விக் கூடத்தின் நிர்வாகச் செலவினங்களுக்காக 45 வேலி (247.5 ஏக்கர்) நிலத்தை முதலாம் ராசேந்திரசோழன் மானியமாக எழுதி வைத்திருக்கிறான். இந்தத் தகவல்கள் அனைத்தும் எண்ணாயிரம் கல்வெட்டு வாயிலாகத் தெரிய வருகின்றன.

இதனையும் காண்க
--------------

* பண்டைய இந்தியக் கல்வெட்டுக்கள்

மேற்கோள்கள்
-----------

1. ↑  குள சண்முகசுந்தரம் (சனவரி 30 ,2017). "எண்ணாயிரம் கல்வெட்டுச் செய்தி". மதுரை. pp. 2.. பார்த்த நாள்: 30 சூன் 2017.
**மதுராந்தகன் கண்டராதித்தன்** என்பவர் சோழ மன்னரான உத்தம சோழனின் மகனும், சோழர் அரசில் அதிகாரியாக இருந்தவரும் ஆவார். இவரது தந்தை இராஜர சோழனுக்கு சிற்றப்பா ஆவார். அவருக்கு அரசாளும் ஆசை இருப்பதை அறிந்து அவருக்கு இராஜராஜ சோழன் அரசர் பதவியை விட்டுக் கொடுத்து. அவர் இறந்த பிறகு மன்னராக பதவியேற்றார். இராஜராஜனின் ஆட்சிக் காலத்தில் உத்தம சோழனின் மகனான மதுராந்தகன் கண்டராதித்தன் கோயில் காரியங்களும் அறநிலையங்களும் நன்கு நடைபெறுமாறு கண்காணிக்கும் அலுவலில் இருந்தார்.

பணிகள்
------

தொண்டை நாட்டு பாடல்பெற்ற தலமான திருமால்பூர் கோயில் இறைவனுக்குத் திங்கள்தோறும் நூற்றெட்டுக் குடங்கள் தேன், நெய், தயிர் போன்றவற்றை அபிசேகம் செய்ய மதுராந்தகன் கண்டராதித்தனால் நிபந்தம் அளிக்கப்பட்டது. மேலும் கோயிலில் விளக்கு எரிக்கவும் பொருள் தொடுத்தார். 

மேலும் இவர் திருமாற்பேறு அக்னிசுவரர் கோயில் கணக்குகளை ஐவர் அடங்கிய ஒரு குழுவுடன் ஆய்ந்தார். அப்போது கோயில் நிலங்கள் பிறரால் கைக்கொள்ளப்பட்டமையையும், இறைவனுக்குரிய நிவேதனம் இரண்டு நாழி அரிசியாகக் குறைக்கப்பட்டுள்ளதையும் கண்டு பிடித்தார். இதற்கு காரணமான மடைப் பள்ளிக்குப் பொறுப்பாளர்களின் குற்றத்தைக் கண்டுபிடித்து அவர்களுக்கு தண்டம் விதித்தார்.

அதேபோல 26-9-991 அன்று ஐப்பசித் திங்களன்று திருத் தீக்காலி வல்லத்துப் பெருமாளை வழிபாட சென்றார் மதுராந்தகன் கண்டராதித்தன். அப்பொழுது இறைவனுக்குப் படைக்கப்பெறும் திவேதனம் இரண்டு நாழி அரிசியாக இருப்பதையும், கறியமுது நெய்யமுது தயிரமுது போன்றவை படைக்கப் படாமல் இருப்பதையும், திருநுந்தா விளக்கு ஏற்றப்படாததையும் கண்டார். அத்திருக்கோயிலை நிர்வகித்துவந்த சிவப் பிராமணரையும் தீக்காலி வல்லத்து அவையாரையும் அழைத்து, ’’இக்கோயில் பெருமானுடைய வரவும் செலவும், அரசன் ஆணைக்கும் திருவோலைக்கும் உரிய வண்ணம் சொல்லுக ’’ என்று கேட்டு, கோயில் கணக்குகளையெல்லாம் ஆராய்ந்தார். ஆய்வின் முடிவில் அக்கோயிலுக்கு நாள்வழிபாடு நன்கு நடைபெற வருவாய் குறைந்திருப்பதைக் கண்டு, இவரே ஏழு கழஞ்சு நான்கு மஞ்சாடி பொன் அளித்தார். மேலும் கோயில் நிலங்களைச் தமக்குரியதாக ஆக்கிகொண்ட சிவப் பிராமணர்கள் செயலையும் கண்டுபிடித்து. அவ்வாறு செய்தவர்களுக்கு 74 கழஞ்சு பொன் அபராதம் விதித்தார். 

இவர் இதுபோன்று பல கோயில் பணிகளை ஆய்வு செய்தும், பல்வேறு அறக் கொடைகளை அளித்துள்ளது கல்வெட்டுகள் வழியாக அறியப்படுகின்றது.

குறிப்புகள்
-----------

1. ↑  டாக்டர். மா. இராசமாணிக்கனார், சோழர் வரலாறு நூல், பக்கம் 180, பதிப்பு பிப்ரவரி, 1947, கட்டுரை, பராந்தகன் மரபினர்
2. ↑  வேங்கடராமையா, சோழர் கால அரசியல் தலைவர்கள் நூல், பக்கம் 55-60, பதிப்பு பிப்ரவரி, 1977 கட்டுரை, மதுராந்தகன் கண்டராதித்தன்
**எண்டர்சன்-ஏசல்பாக் சமன்பாடு** (Henderson–Hasselbalch equation) என்பது வேதியியலிலும் மற்றும்  உயிர்வேதியியலிலும் தாங்கல் கரைசலின் காரகாடித்தன்மைச் சுட்டெண்ணை மதிப்பிடப் பயன்படும் ஒரு சமன்பாடாகும். 

{\displaystyle {\ce {pH}}={\ce {p}}K\_{{\ce {a}}}+\log \_{10}\left({\frac {[{\ce {A^-}}]}{[{\ce {HA}}]}}\right)}
ஒரு அமிலத்தின் காடித்தன்மை எண் மதிப்பானது, *K*a, அறியப்பட்டதாகவோ அல்லது புனையப்பட்டதாகவோ இருக்கலாம். காரகாடித்தன்மை எண்ணானது அமிலம் (HA), அதன் உப்பு (MA) மற்றும் அதன் இணைக்காரம் (A-) ஆகியவற்றின் கொடுக்கப்பட்ட செறிவின் மதிப்புகளுக்கு கணக்கிடப்படுகிறது; உதாரணமாக, கரைசலானது அசிட்டிக் காடி மற்றும் சோடியம் அசிட்டேட்டு ஆகியவற்றைக் கொண்டிருக்கலாம்.

வரலாறு
------

1908 ஆம் ஆண்டில் லாரன்சு சோசப் எண்டர்சன் என்பவர் தாங்கல் கரைசலின் காரகாடித்தன்மைச் சுட்டெண்ணைக் கண்டறிவதற்கான ஒரு சமன்பாட்டை வருவித்தார்.[1] 1917 ஆம் ஆண்டில், கார்ல் ஆல்பர்ட்டு ஏசல்பாக் என்பவர் அந்த வாய்ப்பாட்டை மடக்கை வடிவில் உருவாக்கினார்.[2] இதுவே எண்டர்சன்–ஏசல்பாக் சமன்பாட்டை உருவாக்கியது.

மேற்கோள்கள்
-----------


1. ↑  Lawrence J. Henderson (1908). "Concerning the relationship between the strength of acids and their capacity to preserve neutrality". *Am. J. Physiol.* **21** (2): 173–179. doi:10.1152/ajplegacy.1908.21.2.173.
2. ↑  Hasselbalch, K. A. (1917). "Die Berechnung der Wasserstoffzahl des Blutes aus der freien und gebundenen Kohlensäure desselben, und die Sauerstoffbindung des Blutes als Funktion der Wasserstoffzahl". *Biochemische Zeitschrift* **78**: 112–144.
**ஹ்** (*h*) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.

ஹகர உயிர்மெய்கள்
----------------

ஹகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ஹ் + அ | ஹ | ஹானா |
| ஹ் + ஆ | ஹா | ஹாவன்னா |
| ஹ் + இ | ஹி | ஹீனா |
| ஹ் + ஈ | ஹீ | ஹீயன்னா |
| ஹ் + உ | ஹு | ஹூனா |
| ஹ் + ஊ | ஹூ | ஹூவன்னா |
| ஹ் + எ | ஹெ | ஹேனா |
| ஹ் + ஏ | ஹே | ஹேயன்னா |
| ஹ் + ஐ | ஹை | ஹையன்னா |
| ஹ் + ஒ | ஹொ | ஹோனா |
| ஹ் + ஓ | ஹோ | ஹோவன்னா |
| ஹ் + ஔ | ஹௌ | ஹௌவன்னா |

பயன்பாடு
--------

மணிப்பிரவாள நடையில் எழுதும்போதும் பிற மொழிச் சொற்களை எழுதும்போதும் ஹகர உயிர்மெய்கள் பயன்படுத்தப்படுவதுண்டு. எடுத்துக்காட்டுகளாக, ஹனுமான், ஹாரி, ஹிந்தி, ஹீலியம், ஹுவாங்லோங், ஹூக்லி, ஹெயிட்டி, ஹேலி, ஹைட்ரஜன், ஹொங்கொங், ஹோண்டா, ஹௌசா, ஹ்ரித்திக் முதலிய சொற்களைக் குறிப்பிடலாம்.

கிரந்தக் கலப்பற்ற தமிழ்
-----------------------

ஹகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஹகரத்தை அகரமாக அல்லது ககரமாக எழுதுவது பெருவழக்கு. மொழிக்கு முதலில் ஹகர உயிர்மெய் வரும்போது தனித்தமிழ் நடையில் அதனையொத்த உயிரெழுத்தை எழுத வேண்டும் (எடுத்துக்காட்டுகள்: ஹனுமான்-அனுமான், ஹீலியம்-ஈலியம்).

சொல்லொன்றின் இடையில் அல்லது இறுதியில் ஹகர உயிர்மெய் வந்தால் அதனைக் ககரமாக எழுத வேண்டும் (எடுத்துக்காட்டு: தோஹா-தோகா).

மொழிக்கு முதலில் *ஹ்* வந்தால் அதனைக் *கி* எழுத்தாக எழுத வேண்டும் (எடுத்துக்காட்டுகள்: ஹ்ரித்திக்-கிரித்திக்). சில சந்தர்ப்பங்களில் *ஹ்* எழுத்தை நீக்கி விடுவதுமுண்டு (எடுத்துக்காட்டு: ஹ்ரித்திக்-இரித்திக்). சொல்லின் இடையில் *ஹ்* வந்தால் அதனைச் *ஃ* என்பதால் குறிக்கலாம் (எடுத்துக்காட்டு: பஹ்ரேய்ன்-பஃரேய்ன்). சில சந்தர்ப்பங்களில் *ஹ்* எழுத்தை நீக்க விடுவதுமுண்டு (எடுத்துக்காட்டு: தேஹ்ராதுன்-தேராதுன்). சொல்லொன்றின் இறுதியில் *ஹ்* வருமாயிருந்தால் அதனை நீக்கி விட வேண்டும் (எடுத்துக்காட்டு: அல்லாஹ்-அல்லா).

மேற்கோள்கள்
-----------

1. ↑  6.5 வரலாற்று நோக்கில் எழுத்துச் சீர்திருத்தம்
2. ↑  "தமிழ் எழுத்துக்கள் + வடமொழி எழுத்துகள்". 2012-05-27 அன்று மூலம் பரணிடப்பட்டது. 2012-04-22 அன்று பார்க்கப்பட்டது.
3. ↑  எழுத்தியல்
**எண்ணடுக்கிச் செய்யுள்** என்பது எண்களைக் கொண்டு அமைக்கப்படும் செய்யுள் வகைகளில் ஒன்றாகும். எண்ணடுக்கிச் செய்யுள் இயற்றும் மரபு சங்க காலந்தொட்டு இருந்து வருகிறது.

எடுத்துக்காட்டுகள்
------------------

### புறநானூறு 109

"ஒன்றே, சிறியிலை வெதிரி னெல்விளை யும்மே
இரண்டே, தீஞ்சுளைப் பலவின் பழமூழ்க் கும்மே
மூன்றே, கொழுங்கொடி வள்ளிக் கிழங்குவீழ்க் கும்மே
நான்கே, அணிநிற வோரி பாய்தலின் மீதழிந்து
திணிநெடுங் குன்றந் தேன்சொரி யும்மே"
என்று புறநானூற்றில் (புறம் 109:4-8, கபிலர் பாடியது) எண்ணடுக்குச் செய்யுள் உள்ளது.

### சிலப்பதிகாரம்

"ஒன்றுபுரி கொள்கை இருபிறப் பாளர்
முத்தீச் செல்வத்து நான்மறை முற்றி
ஐம்பெரு வேள்வியுஞ் செய்தொழில் ஓம்பும்
அறுதொழி லந்தணர் பெறுமுகை வகுக்க"
என்று சிலப்பதிகாரத்தில் (சிலம்பு 23:67-70) செய்யுள் உள்ளது.

### தேவாரப் பாடல்

"ஈறாய்முத லொன்றாயிரு பெண்ணாண்குண மூன்றாய்
மாறா மறை நான்காய்வரு பூதமவை ஐந்தாய்
ஆறார் சுவை ஏழோசையொ டெட்டுத் திசை"
என இறைவனை திருஞானசம்பந்தர் (தேவாரம் திருவீழி மிழலை-2) எண்களின் ஏறுமுகமாய்ப் பாடியிருக்கிறார்.

### திருச்சந்த விருத்தப் பாடல்

"பூ நிலாய வைந்துமாய்ப் புனற்கண் நின்ற நான்குமாய்
தீ நிலாய மூன்றுமாய்ச் சிறந்த காலிரண்டுமாய்
மீ நிலாய தொன்றுமாகி வேறுவேறு தன்மையாய்
நீ நிலாய வண்ணம்நின்னை யார் நினைக்க வல்லரே"
என இறைவனை திருமழிசைப்பிரான் (திருச்சந்த விருத்தம்-1) எண்களின் இறங்குமுகமாய்ப் பாடியிருக்கிறார்.

ஆதாரம்
------

* முனைவர் தமிழப்பன் எழுதிய தமிழ் இலக்கியத்தில் எண்ணும் எழுத்தும் (நூல்) பக்கம் 155 முதல் 156 வரை.
திவான் பகதூர் **சர் வெம்பாக்கம் பாஷ்யம் அய்யங்கார்** (**Diwan Bagadur, Sir Vembakkam Bhashyam Aiyangar**) (சனவரி 1844 – 18 நவம்பர் 1908), சென்னை மாகாணத்தின் புகழ்பெற்ற வழக்கறிஞரும், பிரித்தானிய இந்தியாவின் ஆட்சியில், சென்னை மாகாணத்தின் தலைமை வழக்கறிஞராக பொறுப்பேற்ற முதல் இந்தியர் என்ற பெருமைக்கு உரியவர். மேலும் இவர் சென்னை உயர்நீதிமன்ற நீதியரசராகவும் விளங்கியவர்.

வகித்த பதவிகள்
--------------

பாஷ்யம் அய்யங்கார் 1897 முதல் மார்ச் 1898 முடியவும், பின்னர் செப்டம்பர் 1899 - மார்ச் 1900 வரையிலும், சென்னை மாகாணத் தலைமை வழக்கறிஞராக பணியாற்றிய முதல் இந்தியர் ஆவார்.

பிப்ரவரி 1897-இல் தமிழ்நாடு சட்ட மேலவையில் அலுவல் உறுப்பினராக நியமிக்கப்பட்டார். பின்னர் 1899 மற்றும் 1900 ஆண்டுகளில் தொடர்ந்து இரண்டு முறை சட்ட மேலவை உறுப்பினராக நியமிக்கப்பட்டார்.

பாஷ்யம் அய்யங்கார் சூலை 1901 முதல் 1904 முடிய சென்னை உயர்நீதிமன்ற நீதியரசராக பணியாற்றினார்.

மரபுரிமைப் பேறுகள்
------------------

சென்னை உயர்நீதிமன்ற வளாகத்தில் பாஷ்யம் அய்யங்காரின் முழு உருவச்சிலை, 1927-இல் நிறுவப்பட்டது. இவரது பேத்தியான அம்புஜத்தம்மாள் ஒரு இந்திய விடுதலைப் போராட்ட வீரர் ஆவார்.

அடிக்குறிப்புகள்
----------------

1. 1 2  India Office List 1905, Pg 439
2. ↑  India Office List 1905, Pg 75
3. ↑  "No. 27338". *இலண்டன் கசெட்*. 26 July 1901. p. 4950.

மேற்கோள்கள்
-----------

விக்கிமீடியா பொதுவகத்தில்,  
 ***வி. பாஷ்யம் ஐய்யங்கார்***   
என்பதின் ஊடகங்கள் உள்ளன. 



|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***வி. பாஷ்யம் ஐய்யங்கார்*** |

* Great Britain India Office (1905). *The India List and India Office List*. London: Harrison and Sons.
* *Some Madras Leaders*. Allahabad: Babu Bishambher Nath Bhargava. 1922.